IMISLab/GreekWikipedia huggingface dataset:
Τζέρι Λόουλερ

Ο Τζέρι Ο'Νιλ Λόουλερ (Jerry O'Neil Lawler, 29 Νοεμβρίου 1949) είναι Αμερικανός παλαιστής, σχολιαστής αγώνων πάλης, μουσικός, επιχειρηματίας, διαφημιστής και ηθοποιός. Περισσότερο γνωστός είναι ως Τζέρι "Βασιλιάς" Λόουλερ. Αυτή την περίοδο έχει συμβόλαιο με την εταιρεία πάλης WWE, στην οποία σχολιάζει τους αγώνες του τηλεοπτικού προγράμματος Raw.

 Ο Λόουλερ, ξεκίνησε την καριέρα του το 1970 και μέχρι το 1992, αγωνίστηκε σε πολλές εταιρείες αγώνων πάλης. Συνολικά κατέκτησε 168 τίτλους σε όλη του την καριέρα. Έχει κατακτήσει περισσότερους τίτλους από οποιονδήποτε άλλον παλαιστή έχει περάσει από το WWE, παρόλο που εκείνος ποτέ δεν κέρδισε κάποιο πρωτάθλημα της εταιρείας. Το 1992, ξεκίνησε την καριέρα του στο WWE, τότε γνωστό με την ονομασία World Wrestling Federation. Εμφανίστηκε εκεί, εξ αρχής ως σχολιαστής αγώνων πάλης, όμως είχε και παρουσία σε αγώνες και διάφορες κόντρες με κορυφαίους παλαιστές της εποχής. Το 2001, είχε μια διακοπή από την εταιρεία και εμφανίστηκε σε ανεξάρτητες εταιρείες πάλης, ως παλαιστής. Από τα τέλη του 2001, επέστρεψε στο WWE, όπου είναι έως και σήμερα, ως σχολιαστής. Ο Λόουλερ είχε μια τεράστια καριέρα κυρίως όμως σε ανεξάρτητες εταιρείες, που όπως αναφέρεται παραπάνω, κατέκτησε 168 τίτλους συνολικά. Ακόμα και την περίοδο που έχει συμβόλαιο με το WWE, του δίνεται η δυνατότητα να εμφανίζεται σε εταιρείες χαμηλής εμβέλειας. Εκτός από την ενασχόλησή του με την επαγγελματική πάλη, ο Τζέρι Λόουλερ, ασχολήθηκε με την μουσική και δημιούργησε μερικούς δίσκους σε συνεργασία με άλλους παλαιστές. Επίσης έχει πάρει μέρος σε κινηματογραφικές ταινίες, ενώ είναι και διαφημιστής. Ο Λόουλερ γεννήθηκε στο Μέμφις του Τενεσί. Έχει παντρευτεί τρεις φορές, και έχει αποκτήσει τρία παιδιά, τον Μπράιαν, τον Κέβιν και την Κένταλ. Οι γιοί του έχουν ασχοληθεί με την πάλη επίσης. Τον Σεπτέμβριο του 2012, ο Λόουλερ κατέρρευσε την ώρα που σχολίαζε έναν αγώνα και μεταφέρθηκε σε κοντινό νοσοκομείο. Μετά απο αυτό, σταμάτησε να παλεύει για το WWE. Προφίλ WWE KingJerryLawler.com Επίσημη ιστοσελίδα Ιστορία του Memphis Wrestling Αρχειοθετήθηκε 2012-07-12 στο Wayback Machine. Προφίλ στο Professional Wrestling Hall of Fame Νέα των Ανεξάρτητων εταιρειών πάλης
Λιμνοθάλασσα Κλείσοβας

Βρίσκεται εντός του τμήματος της λιμνοθάλασσας Μεσολογγίου, που φέρει το ίδιο όνομα, δηλαδή Λιμνοθάλασσα Κλείσοβας. Η λιµνοθάλασσα της Κλείσοβας βρίσκεται σε γεωγραφικό πλάτος µεταξύ 38°18’ και 38°22’ και γεωγραφικό µήκος µεταξύ 20°26’ και 21°29’ και αποτελεί το νοτιο-ανατολικό άκρο του ευρύτερου οικοσυστήματος της Λιµνοθάλασσας του Μεσολογγίου-Αιτωλικού, καλύπτοντας µία έκταση 2.500 εκταρίων περίπου. Λόγω της κατασκευής οδικού δρόµου από το Μεσολόγγι προς την Τουρλίδα το 1885, η Λιµνοθάλασσα της Κλείσοβας διαχωρίζεται από το υπόλοιπο οικοσύστημα.

 Εδώ διεξήχθη το 1826 η Μάχη της Κλείσοβας. Κλείσοβα Χριστίνα Κατσαργύρη, Μελέτη περιβαλλοντικών παραμέτρων στη λιμνοθάλασσα της Κλείσοβας, μεταπτυχιακή εργασία, Πανεπιστήμιο Πάτρας-Τμήμα Βιολογίας, Πάτρα 2008. ΥΠΕΧΩΔΕ-Φορέας Διαχείρισης Λιμνοθάλασσας Μεσολογγίου, Λιμνοθάλασσα Μεσολογγίου-Αιτωλικού. Διαδρομή στο χρόνο, στο χώρο, στο λόγο, στις τέχνες, Αθαν. Παλιούρας (επιμ. έκδ.), Τυπογραφείο Typorama-Agenda, Πάτρα 2009. ISBN 978-960-89724-1-4. Iστοσελίδα Φορέα Διαχείρισης Λιμνοθάλασσας Μεσολογγίου. fdlmes.gr. Ανακτήθηκε: 19/03/2015. ΦΙΛΟΤΗΣ - Βάση Δεδομένων για την Ελληνική Φύση: Νησίδα Κλείσοβα και λιμνοθάλασσα Κλείσοβας. filotis.itia.ntua.gr. Ανακτήθηκε: 14/02/2011. Λιμνοθάλασσα Κλείσοβας. wikimapia.org
Όρη Αϊδινίου

Τα Όρη Αϊδινίου είναι οροσειρά της νοτιοδυτικής Τουρκίας, που βρίσκεται βόρεια του Αϊδινίου. Υψώνεται ανάμεσα στις κοιλάδες του Μαίανδρου και του Κάυστρου και το μήκος της ξεπερνά τα 110 χιλιόμετρα. Η υψηλότερη κορυφή της που βρίσκεται βορειοανατολικά του Αϊδινίου έχει υψόμετρο 1.845 μέτρα. Στην αρχαιότητα η οροσειρά ονομαζόταν Μεσωγίς. Οδοί Μεσωγίδος υπάρχουν στη Νέα Ιωνία και τον Βύρωνα, περιοχές όπου κατεξοχήν εγκαταστάθηκαν πρόσφυγες από την περιοχή της Ιωνίας.

 Από τις αρχές της 1ης χιλιετίας π.Χ. στην περιοχή του βουνού και στις δύο κοιλάδες των ποταμών Μαιάνδρου και Κάυστρου ζούσαν Κάρες και Λέλεγες. Κυρίοτερη πόλη ήταν οι Τράλλεις, στη θέση του σημερινού Αϊδινίου. Στις αρχές της πρώτης χιλιετίας π.Χ. οι Μάγνητες, ίδρυσαν στα δυτικά του βουνού την Μαγνησία του Μαιάνδρου. Άλλη ελληνική πόλη που ιδρύθηκε στους πρόποδες της Μεσωγίδας ήταν η Νύσα που βρισκόταν ανατολικότερα του σημερινού Αϊδινίου.
Μπεν Σαπίρο

Ο Βενιαμίν Άρον Σαπίρο (γεννημένος την 15η Ιανουαρίου 1984) είναι Αμερικανός πολιτικός σχολιαστής, συγγραφέας και δικηγόρος. Αρκετά αμφιλεγόμενος λόγω των συντηρητικών απόψεών του, είναι επίσης πολύ δημοφιλής, ειδικά στο διαδίκτυο. Έχει γράψει δέκα βιβλία, αρχίζοντας να γράφει σε ηλικία 17 ετών. Στην ηλικία αυτή έγινε ο νεότερος συνδικαλισμένος αρθρογράφος στις Ηνωμένες Πολιτείες.

 Ο Σαπίρο γεννήθηκε στο Λος Άντζελες της Καλιφόρνια. Η οικογένειά του είναι εβραϊκή, έχοντας μεταναστεύσει από τη Ρωσία και τη Λιθουανία. Ο Σαπίρο ανέπτυξε τα ταλέντα του στο βιολί και στο πιάνο σε νεαρή ηλικία. Οι γονείς του Σαπίρο είχαν εργαστεί και στο Χόλιγουντ. Η μητέρα του εργάστηκε ως εκτελεστικό μέλος μιας τηλεοπτικής εταιρείας και ο πατέρας του ως συνθέτης. Ο Σαπίρο πήγε από στο γυμνάσιο του Walter Reed και στο Γυμνάσιο του Πανεπιστημίου Yeshiva του Λος Άντζελες, από όπου αποφοίτησε το 2000 σε ηλικία 16 ετών. Αποφοίτησε από το Πανεπιστήμιο της Καλιφόρνια το 2004, σε ηλικία 20 χρονών, με πτυχίο Bachelor of Arts στην πολιτική επιστήμη και στη συνέχεια, από το Harvard Law School, το 2007. Τον Μάρτιο του 2012 ίδρυσε μια ανεξάρτητη νομική συμβουλευτική εταιρεία.
Γομφίος

Οι Γομφίοι είναι τρεις. Ο πρώτος και δεύτερος λέγονται τραπεζίτες, ο τρίτος λέγεται φρονιμίτης. Είναι τα τελευταία και συγχρόνως τα πιο περίπλοκα δόντια στα περισσότερα θηλαστικά. Αλέθουν τις τροφές και ως εκ τούτου προέρχεται το λατινικό όνομα mola που σημαίνει μύλος.

 Οι ενήλικοι άνθρωποι έχουν δώδεκα τραπεζίτες, τρεις σε κάθε πλευρά στην πάνω και κάτω γνάθο. Η θέση τους είναι στο πίσω μέρος του στόματος. Ο τρίτος τραπεζίτης σε κάθε ομάδα λέγεται φρονιμίτης. Είναι το τελευταίο δόντι που βγαίνει, αφού εμφανίζεται σε ηλικία είκοσι χρονών, αν και αυτό ποικίλλει από άνθρωπο σε άνθρωπο. Οι τραπεζίτες διαφέρουν αρκετά στα διάφορα ζώα, έτσι υπάρχουν πολλοί όροι για την περιγραφή τους: Tribosphenic: Αυτό το είδος απαντάται στα εντομοφάγα και στους νεαρούς πλατύποδες. Οι τραπεζίτες της άνω γνάθου έχουν τρεις συνεχόμενες κορυφές, ενώ οι τραπεζίτες της κάτω γνάθου έχουν δύο συνεχόμενες κορυφές και μία τρίτη στο πλάι. Quadrate: Αυτό το είδος συναντάται στους ανθρώπους και σε διάφορα άλλα είδη. Έχουν τέσσερις κορυφές που είναι καταταγμένες σε ορθογώνιο σχήμα, ενώ μερικές φορές μπορεί να υπάρχει και μια πέμπτη κορυφή. Bunodont: Αντί για αιχμηρές κουφές, εδώ έχουμε στρογγυλεμένους λόφους. Το ολόκληρο δόντι καλύπτεται από σμάλτο, και το συναντάμε περισσότερο στον χοίρο, την αρκούδα αλλά και στους ανθρώπους. Hypsodont: Αυτό το είδος τραπεζίτη είναι κεκαλυμμένο με πάρα πολύ σμάλτο και συναντάται στα μηρυκαστικά θηλαστικά που χρησιμοποιούν τα δόντια τους πάρα πολύ πολύ, όπως π.χ. το άλογο. Zalambdodont: Το δόντι έχει δύο κορυφογραμμές που συναντιούνται σχηματίζοντας μια γωνία, όπως το σχήμα του γράμματος λάμδα. Dilambdodont: το ίδιο με το προηγούμενο, αλλά υπάρχουν δύο γωνίες λάμδα στο κάθε δόντι. Lophodont: ... Selenodont: Το δόντι έχει μια ημισεληνοειδή κορυφογραμμή, μία ή και περισσότερες. Loxodont: Το δόντι έχει διάφορες παράλληλες πλάγιες κορυφογραμμές στην επιφάνειά του. Υπάρχει και ένα είδος ελέφαντα που ονομάζεται έτσι, για αυτό το χαρακτηριστικό γνώρισμα. The Diversity of Cheek Teeth
Συριακές προεδρικές εκλογές (2014)

Ο Μπασάρ αλ Άσαντ επανεξελέγη πρόεδρος στις εκλογές που διεξήχθησαν στη Συρία στις 3 Ιουνίου 2014, με ποσοστό 92%. Ορκίστηκε πρόεδρος για τρίτη θητεία στις 16 Ιουλίου 2014.

 Ως αποτέλεσμα του εμφυλίου πολέμου, η Συρία έχει τον μεγαλύτερο πληθυσμό προσφύγων στον κόσμο και η ψηφοφορία για τους πρόσφυγες σε συγκεκριμένες χώρες ξεκίνησε στις κατά τόπους συριακές πρεσβείες αρκετές ημέρες πριν ανοίξουν οι κάλπες στην ίδια τη Συρία. Ορισμένες ομάδες της αντιπολίτευσης εντός και εκτός Συρίας δεν πήραν μέρος στις εκλογές. Επίσης, η ψηφοφορία δεν διεξήχθη σε αρκετές ανταρτοκρατούμενες περιοχές.
Τάσι

Το Τάσι ήταν παλιά συνοικία της Πάτρας. Σήμερα εικάζεται, και φέρεται ως πιο πιθανό, ότι το Τάσι βρίσκονταν στη σημερινή συνοικία του Παντοκράτορα. Η ονομασία είναι αρκετά γνωστή και σήμερα και είναι σε περιστασιακή χρήση στη σύγχρονη εποχή, ωστόσο η χρήση της ήταν πιο συνηθισμένη τις περασμένες δεκαετίες.

 Η συνοικία βρισκόταν κάτω από το κάστρο, στη σημερινή Άνω πόλη. Αρχικά, επί Φραγκοκρατίας, είχε κατασκευαστεί πλατεία με την ονομασία Tasso - ευρισκόμενη σε υψόμετρο 55 μ.- όπου μαζεύονταν οι πολίτες ύστερα από πρόσκληση μέσω σάλπιγγας. Επί Τουρκοκρατίας γύρω από την πλατεία αναπτύχθηκε η συνοικία Τάσι -ονομασία που προέκυψε από παραφθορά της λέξης Tasso- και η πλατεία έγινε το τότε κέντρο και αγορά (μπεζεστένι) της πόλης· εκεί βρίσκονταν όλα τα εμπορικά καταστήματα της πόλης. Σε μια άκρη της πλατείας ήταν το τζαμί Καζάρμα και λίγο πιο κάτω τα χαμάμ. Δ. Καρατζά, Χ. Χαραλάμπους, Δ. Γκότση, Γ. Λύρα, Πάτρα, ονομάτων επίσκεψις, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995. Βασίλης Κ. Λάζαρης (επιμ.), Στέφανου Ν. Θωμόπουλου "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα, Τόμος Α', Αχαϊκές Εκδόσεις, Πάτρα 1998. ISBN 960-7960-08-4. Κώστας Λογαράς, Πάτρα μια πόλη στην λογοτεχνία, Εκδόσεις Μεταίχμιο, Αθήνα 2001. ISBN 978-960-375-924-9.
Φαινανθρένιο

Το φαινανθρένιο ένας λευκός στερεός αρωματικός υδρογονάνθρακας που περέχει τρεις (3) συμπυκνωμένους (δηλαδή με κοινή πλευρά και δυο κοινά άτομα άνθρακα) βενζολικούς δακτυλίους. Αν και λευκός στο ορατό φως δείνει έναν μπλε φθορισμό κάτω από υπεριώδη ακτινοβολία. Είναι ισομερές θέσης με το ανθρακένιο. Το φαινανθρένιο είναι σταθερότερο από το ανθρακένιο.

 Ο ραβατίτης είναι το φυσικό ανάλογο του συνθετικού φαινανθρενίου. Βρίσκεται σε μικρές ποσότητες στα σημεία όπου καίγεται κάρβουνο. Ο ραβατίτης αντιπροσωπεύει μια μικρή ομάδα οργανικών ορυκτών. Σε καθαρή κατάσταση βρίσκεται ακόμη στον καπνό των τσιγάρων. 1. Συνθετική μέθοδος Haworth από ναφθαλίνιο. Υπάρχουν δυο παραλλαγές της μεθόδου: α. Μέσω α-παραγώγου β. Μέσω β-παραγώγου 2. Μια άλλη διαθέσιμη σύνθεση για το φαινανθρένιο είναι η σύνθεση Bardhan-Sengupta, που ανακαλύφθηκε το 1932, από 2-(2'-φαινυλαιθυλο-)κυκλοεξανόλη: 3. Παρσκευάζεται ακόμη φωτοχημικά από 1,2-διφαινυλοαιθένιο: Το φαινανθρένιο είναι αδιάλυτο στο νερό, αλλά διαλυτό στους περισσότερους οργανικούς διαλύτες, όπως π.χ. στους ακόλουθους: τολουόλιο, τετραχλωράνθρακας, διαιθυλαιθέρας, οξικό οξύ και βενζόλιο. Θεωρητικά το φαινανθρένιο μπορεί να δώσει ηλεκτρονιόφιλη υποκατάσταση σε 10 συνολικά θέσεις, από τις οποίες προκύπτουν 5 διακριτές θέσεις μονοπαραγώγων (1-, 2-, 3-, 4- και 9-). Στην πράξη όμως συνήθως λαμβάνεται κυρίως το 9-παράγωγο και συχνά το 9,10-διπαράγωγο.1. Με νίτρωση παράγει κυρίως 9-νιτροφαινανθρένιο και 9,10-δινιτροφαινανθρένιο: 2. Με σουλφούρωση παράγει κυρίως φαινανθρενοσουλφονικό οξύ-9 και φαινανθρενοδισουλφονικό οξύ-9,10: 3. Με αλογόνωση παράγει 9-αλοφαινανθρένιο και 9,10-διαλοφαινανθρένιο: 4. Αλκυλίωση κατά Friedel-Crafts: 5. Ακυλίωση κατά Friedel-Crafts: 1. Με CrO3 προς (3,4),(5,6)-διβενζοκυκλοεξενοδιόνη-1,2: Αναγωγή δυο (2) σταδίων με Pt/H2:1.Φαινανθρένιο προς (1,2),(3,4)-διβενζοκυκλοεξάνιο: 2. (1,2),(3,4)-διβενζοκυκλοεξάνιο προς τρικυκλο(8.4.0.04,9)δεκατετράνιο: Π.χ. μεθυλενίου: Γ. Βάρβογλη, Ν. Αλεξάνδρου, Οργανική Χημεία, Αθήνα 1972 Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991 SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999 Ασκήσεις και προβλήματα Οργανικής Χημείας Ν. Α. Πετάση 1982
Γρεναδίνες

Οι Γρεναδίνες (αγγλικά: Grenadines) είναι ένα νησιωτικό σύμπλεγμα άνω των 600 νησιών. Είναι επίσης ενορία του Άγιου Βικέντιου και Γρεναδίνων. Πρωτεύουσα του συμπλέγματος είναι η Χίλσμπορο, που, με 1.000 κατοίκους, είναι η πρωτεύουσα του Καρριακού στη Γρενάδα. Πρωτεύουσα της ενορίας είναι η Πορτ Ελίζαμπεθ με 847 κατοίκους.

 Οι Γρεναδίνες βρίσκονται νότια του Αγίου Γεωργίου στον Άγιο Βικέντιο και βόρεια των νησιών Ντάιαμοντ Άιλαντ, Λόντον Μπριτζ, Μπερντ Άιλαντ, Γκρην Άιλαντ και Σάντυ Άιλαντ της ενορίας του Αγίου Πατρικίου στη Γρενάδα. Αποτελούνται πάνω από 600 νησιά, από τα οποία τουλάχιστον τα 18 ανήκουν στη Γρενάδα. Οι Γρεναδίνες αποτελούνται πάνω από 600 νησιά, από τα οποία τουλάχιστον τα 18 ανήκουν στη Γρενάδα. Άγιος Βικέντιος και Γρεναδίνες Γιουνγκ Γιούνιον Άιλαντ Χάππυ Άιλαντ Μπεκία Μίλλιγκαν Κέι Μουνχόουλ Ροκ Πετίτ Νεβί Κουάτρ Μπεττοβία Μπαλικώ Μουστίκ Πετίτ Μουστίκ Σαβάν Κανουάν Πετίτ Κανουάν Μαϋρώ Τομπάγκο Κέυς Πετίτ Ραμώ Πετίτ Μπατώ Μπαραντόλ Τζαμσμπύ Πετίτ Σαιντ Βινσέντ Παλμ Μοπσιόν Γρενάδα Καρριακού Μικρή Μαρτινίκη Σαλίν Καιλ Φριγκάτ Ροντ Λαργκ Πορτ Ελίζαμπεθ Άστον Κλίφτον Ντοβέρς Χάμιλτον Τσάρλσταουν Ολντ Γουόλ Καρριακού Χίλσμπορο Γκραντ Μπέυ ΜπογκλςΜικρή Μαρτινίκη Νορθ Βίλλατζ Κατάλογος νησιών του Άγιου Βικέντιου και Γρεναδίνες Κατάλογος νησιών της Γρενάδας Wiitravel U.S. Department of State profile Map Raffles Resort Canouan Island Grenadines Photo Guide Αρχειοθετήθηκε 2021-02-25 στο Wayback Machine. from Paradise Islands (non commercial site)
Παναγιώτης (όνομα)

Το "Παναγιώτης" είναι ένα συνηθισμένο Ελληνικό Χριστιανικό όνομα που προέρχεται από το Παναγία, ένα από τα επίθετα της Παρθένου Μαρίας, της Μητέρας του Χριστού. Το αντίστοιχο θηλυκό όνομα είναι Παναγιώτα. Άλλες παραλλαγές του ονόματος είναι Πάνος, Γιώτης, Παναγής, Τάκης. Η ονομαστική εορτή του Παναγιώτη είναι συνήθως στις 15 Αυγούστου, την ίδια μέρα της Κοιμήσεως της Θεοτόκου, αλλά σε μερικές περιπτώσεις μπορεί να οριστεί και σε άλλες γιορτές της Παναγίας.

 Παναγιώτης Ασσιώτης, Κύπριος ποδοσφαιριστής Παναγιώτης Μπεγλίτης, Έλληνας πολιτικός Παναγιώτης Χηνοφώτης, Έλληνας ναύαρχος και πολιτικός Παναγιώτης Χρόνης, Έλληνας ποδοσφαιριστής Παναγιώτης Δαγκλής, Έλληνας γενικός και πολιτικός Παναγιώτης Δημητρίου, Κύπριος πολιτικός Παναγιώτης Δοξαράς, Έλληνας ζωγράφος του 17ου/18ου αιώνα Παναγιώτης Εγκωμίτης, Κύπριος ποδοσφαιριστής Παναγιώτης Φασούλας, Έλληνας παίκτης του μπάσκετ και πολιτικός Παναγιώτης Γιαννάκης, Έλληνας παίκτης μπάσκετ και προπονητής Παναγιώτης Καυκής, Έλληνας παίκτης μπάσκετ Παναγιώτης Κανελλόπουλος, Έλληνας πολιτικός, δύο φορές πρωθυπουργός Παναγιώτης Κόκορας, Έλληνας συνθέτης Παναγιώτης Κονδύλης, Έλληνας φιλόσοφος και συγγραφέας Παναγιώτης Κοσμά, Κύπριος ποδοσφαιριστής Παναγιώτης Λαγός, Έλληνας ποδοσφαιριστής Παναγιώτης Μανιάς, Έλληνας παίκτης μπάσκετ Παναγιώτης Μαρκουίζος, Έλληνας αθλητής καλλιτεχνικού πατινάζ, 6 φορές πρωταθλητής Ελλάδος Παναγιώτης Παναγιώτου, Κύπριος ποδοσφαιριστής Παναγιώτης Παπαδόπουλος, Έλληνας σχεδιαστής μόδας με βάση τη Σουηδία Παναγιώτης Παφίδης, Βρετανός δημοσιογράφος Παναγιώτης Παρασκευόπουλος, Έλληνας αθλητής, Ολυμπιακοί Αγώνες 1896 και του 1900 Παναγιώτης Πιπινέλης, Έλληνας διπλωμάτης, πολιτικός Παναγιώτης Σαρρής, Έλληνας δρομέας Παναγιώτης Σιμόπουλος, Έλληνας μοντέλο Παναγιώτης Σκαγιόπουλος, Έλληνας έμπορος και φιλάνθρωπος Παναγιώτης Σοφιανής, Έλληνας ποδοσφαιριστής Παναγιώτης Στρουμπάκος, Έλληνας δρομέας Παναγιώτης Τέτσης, Έλληνας ζωγράφος Παναγής Τσαλδάρης, Έλληνας πολιτικός, δύο φορές πρωθυπουργός Παναγιώτης Βαρώτσος, Έλληνας καθηγητής Πανεπιστημίου Παναγιώτης Βασιλόπουλος, Έλληνας παίχτης μπάσκετ Παναγής Βουρλούμης, Έλληνας πολιτικός Παναγιώτης Γιαμαρέλος, Έλληνας συνταξιούχος καθηγητής Πανεπιστημίου Παναγιώτης Ζαβός, Ελληνοκύπριος βιολόγος Τάκης, Έλληνας καλλιτέχνης
Διαμέρισμα Σονσονάτε

Το Διαμέρισμα Σονσονάτε (ισπανικά: departmento de Sonsonate) είναι ένα από τα 14 διαμερίσματα του Ελ Σαλβαδόρ. Ανήκει στη Δυτική επαρχία. Έχει έκταση 1.225,77 τ.χλμ. και πληθυσμό 438.960 κατοίκων (2007). Πρωτεύουσα είναι η Σονσονάτε, δεύτερη μεγαλύτερη πόλη η Ακαχούτλα και τρίτη Μετάγιο.

 Το Σονσονάτε βρίσκεται δυτικά του Ελ Σαλβαδόρ. Στα νότια βρέχεται από τον Ειρηνικό ωκεανό. Συνορεύει στα δυτικά με το Αουατσαπάν, στα βόρεια με το Σάντα Άνα και στα ανατολικά με το Λα Λιμπερτάδ. Έχει έκταση 1.225,77 τ.χλμ.. Είναι σε έκταση το ένατο μεγαλύτερο διαμέρισμα του Ελ Σαλβαδόρ, μετά το Ουσουλουτάν, το Σαν Μιγκέλ, το Λα Ουνιόν, το Σάντα Άνα, το Τσαλατενάνγκο, το Λα Λιμπερτάδ, το Μορασάν και το Αουατσαπάν. Το ψηλότερο σημείο του διαμερίσματος είναι η κορυφή του ηφαιστείου Ισάλκο. Το Ισάλκο έχει ύψος 1.950 μέτρα και είναι το νεότερο ηφαίστειο του Ελ Σαλβαδόρ, καθώς δημιουργήθηκε το 1770. Οι συχνές του εκρήξεις του έδωσαν το προσωνύμιο «Φάρος του Ειρηνικού». Τελευταία φορά εξερράγη το 1966. Το Διαμέρισμα Σονσονάτε είχε σύμφωνα με την απογραφή του 2007 438.960 κατοίκους. Είναι σε πληθυσμό το τέταρτο μεγαλύτερο διαμέρισμα του Ελ Σαλβαδόρ μετά το Σαν Σαλβαδόρ, το Λα Λιμπερτάδ και το Σάντα Άνα. Το Σονσονάτε διαιρείται σε 12 δήμους: Ακαχούτλα Αρμένια Καλούκο Κουισναυάτ Ισάλκο Ναουϊσάλκο Ναουλίνγκο Σαλκοατιτάν Σαν Αντόνιο δελ Μόντε Σαν Χουλιάν Σάντα Καταρίνα Μασαουάτ Σάντα Ισαμπέλ Ισουατάν Σάντο Ντομίνγκο Σονσονάτε Σονσακάτε Χουαγιούα Ακαχούτλα Αρμένια Ισάλκο Καλούκο Κουισναυάτ Ισάλκο Μετάγιο Ναουϊσάλκο Ναουλίνγκο Σαλκοατιτάν Σαν Αντόνιο δελ Μόντε Σαν Ισίδρο Σαν Χουλιάν Σάντα Καταρίνα Μασαουάτ Σάντα Ισαμπέλ Ισουατάν Σάντο Ντομίνγκο Σονσονάτε Σονσακάτε Χουαγιούα Σονσονάτε Πόλεις του Σονσονάτε Δήμοι του Σονσονάτε
Ασθένεια των αδελφών Φιλντς

Η ασθένεια των αδελφών Φίλντς θεωρείται μία από τις πιο σπάνιες γνωστές ασθένειες παγκοσμίως, με μόνο δύο γνωστές διαγνώσεις. Η συχνότητα της συγκεκριμένης ασθένειας είναι περίπου 1 στις 3.75 δισεκατομμύριο (ωστόσο εφόσον η ασθένεια εκδηλώθηκε σε μονοζυγωτικά δίδυμα, έτσι η πραγματική συχνότητα είναι 1 στις περίπου 7.5 δις).Η ασθένεια έχει λάβει το όνομα της από της Ουαλικής καταγωγής δίδυμες αδελφές Κάθριν και Κρίστι Φίλντς,από την περιοχή Λανέλι. Η ασθένεια των Φιλντς είναι μία νευρομυϊκή ασθένεια,η οποία προκαλεί μυϊκό εκφυλισμόΗ ασθένεια παρατηρήθηκε για πρώτη φορά όταν οι αδελφές ήταν τεσσάρων. Οι γιατροί δεν ήταν ικανοί να αναγνωρίσουν την ασθένεια και να την ταιριάξουν με κάποια γνωστή ασθένεια. Ως αποτέλεσμα οι αδελφές Φιλντς έχουν υποβληθεί σε αμέτρητα δοκιμές, αλλά καμία θεραπεία δεν έχει βρεθεί ακόμα. Δεν έχει οριστεί κάποιος λόγος για την ύπαρξη της ασθένειας και έτσι οι γιατροί συμπέραναν ότι γεννήθηκαν με την ασθένεια.

 Η ασθένεια φαίνεται να είναι βαθμιαία εκ φύσεως. Οι αδελφές Φιλντς άρχισαν να εμφανίζουν προβλήματα όταν ήταν μόλις τεσσάρων ετών. Όταν έφτασαν στην ηλικία των εννέα είχαν δυσκολίες με το περπάτημα και χρειαζόντουσαν περιπατητήρες για να μπορέσουν να περπατήσουν. Οι μύες τους ξεκίνησαν σταδιακά να επιδεινώνονται με το πέρασμα του καιρού. Η ασθένεια επηρεάζει τα νεύρα των διδύμων, προκαλώντας τες να κάνουν ακούσιες μυϊκές κινήσεις όπως είναι το τρέμουλο στα χέρια. Η έκταση της ασθένειας είναι ακόμα άγνωστη εφόσον οι δύο γυναίκες είναι μόλις 23 ετών. Ωστόσο η ασθένεια δεν έχει εμφανίσει κάποια προφανή επίδραση στους εγκεφάλους ή τις προσωπικότητες τους. Οι γιατροί δεν γνωρίζουν εάν η ασθένεια είναι θανάσιμη, ακόμη και να είναι κανένας δεν ξέρει το προσδόκιμο ζωής κάποιου με αυτήν την ασθένεια. Εάν η αιτία της ασθένειας είναι γενετική, υπάρχει μία πιθανότητα οι δίδυμες να την περάσουν στα μελλοντικά παιδιά τους. Η ζωή των διδύμων Οι αδελφές χρειάζεται να χρησιμοποιούν αναπηρικές καρέκλες λόγω κινητικών προβλημάτων καθώς επίσης δεν μπορούν να μιλήσουν χωρίς την χρήση ηλεκτρονικού βοηθήματος ομιλίας. Βιώνουν επίμονους και επώδυνους μυϊκούς σπασμούς, οι οποίοι χειροτερεύουν με την συναισθηματική δυσφορία. Προς το παρών μένουν με τους γονείς τους,τους οποίους βοηθούν άτομα από ξενώνες ανακουφιστικής φροντίδας. Οι γιατροί εξακολουθούν να διεξάγουν εξετάσεις στις δίδυμες με την ελπίδα να βρουν θεραπεία.
Αναστάσειο Τείχος

Το Αναστάσειο Τείχος ή τα Μακρά Τείχη της Θράκης (τούρκ. ουζούν ντουβάρ) είναι αρχαίο οχυρό οικοδόμημα από λίθους και πλίνθους τύρφης που βρίσκεται 64 χλμ δυτικά της Κωνσταντινούπολης. Κατασκευάστηκε από τους Βυζαντινούς στο τέλος του 5ου αιώνα μ.Χ. Αρχικά είχε μήκος περίπου 56 χλμ και εκτεινόταν στην ανατολική Θράκη από την ακτή της Μαύρης Θάλασσας ως την Σηλυβρία στη Θάλασσα του Μαρμαρά. Το τείχος ήταν τμήμα ενός αμυντικού συστήματος της Κωνσταντινούπολης, της τότε πρωτεύουσας της ανατολικής ρωμαϊκής αυτοκρατορίας και πιθανώς ήταν σε λειτουργία μέχρι και τον 7ο αιώνα.

 Η κατασκευή του οχυρού ανέρχεται ήδη στο 469 μ.Χ. την εποχή που αυτοκράτορας ήταν ο Λέων Α' (457 - 474 μ.Χ.) καθώς και στο 478 την εποχή του Ζήνωνα (476 - 491 μ.Χ.). Το όνομα του όμως προέρχεται από τον αυτοκράτορα Αναστάσιο Α΄ (491 - 518 μ.Χ.), ο οποίος το συντήρησε και το ανοικοδόμησε τα έτη 507 - 512 μ.Χ. Σκοπός του ήταν η προστασία της Κωνσταντινούπολης από τις απειλές της Δύσης, ιδιαίτερα από τους Ούννους, τους Σλάβους και τους Βουλγάρους. Λόγω του μεγάλου μήκους του, η υπεράσπισή του απαιτούσε πολύ στρατό, και γι' αυτό οι επιδρομείς το διαπέρασαν πολλές φορές. Εγκαταλείφθηκε μετά τον 7ο αι. και κατέρρευσε, ενώ λεηλατήθηκε για τα οικοδομικά του υλικά, που χρησιμοποιήθηκαν με τη σειρά τους για άλλα οικοδομήματα. Σήμερα διατηρείται μέρος του, κυρίως στις δύσβατες δασώδεις περιοχές του βορρά. Το τείχος είχε πάχος 3,30 μ και ύψος άνω των 5 μ. Ήταν πλήρως εξοπλισμένο με οχυρούς πύργους, πύλες, οχυρά φρούρια και τάφρους, ενώ η πρόσβασή του από την Κωνσταντινούπολη γίνονταν από έναν ιδιαίτερο δρόμο, ο οποίος χρησιμοιούνταν ειδικά για στρατιωτικούς σκοπούς. Στο μέσο του τείχους ήταν χτισμένο ένα κάστρο διαστάσεων 250 επί 300 μ. Schuchhardt, C. Die Anastasius-Mauer bei Constantinopel und die Dobrudcha-Wälle, Jahrbuch des Kaiserlich Deutschen Arhäologischen Instituts, XVI (1901), 107-127 Crow, J. G. The Long Walls of Thrace, in C. Mango and G. Dagron, Constantinople and Its Hinterland, (Aldershot, 1995) Crow, J. & Ricci, A. Investigating the hinterland of Constantinople: interim report on the Anastasian Long Wall. Journal of Roman Archaeology 10 (1997), 253-288 Πολυμέσα σχετικά με το θέμα Anastasian Wall στο Wikimedia Commons Παρουσίαση του Αναστάσειου Τείχους από το πανεπιστήμιο του Newcastle Upon Tyne της Αγγλίας
Χριστιανός του Βρανδεμβούργου-Μπαϊρόιτ

O Χριστιανός, γερμ. Christian (30 Ιανουαρίου 1581 - 20 Μαΐου 1655) από τον Οίκο των Χοεντσόλερν ήταν μαργράβος πρώτα τού Βρανδεμβούργου-Κούλμμπαχ (1603-1604) και μετά, όταν μετακίνησε την έδρα του, του Βρανδεμβούργου-Μπαϊρόιτ (1605-1655). Είναι ο ιδρυτής του κλάδου του Μπαϊρόιτ.

 Ήταν ο δευτερότοκος γιος του Ιωάννη-Γεωργίου, εκλέκτορα του Βρανδεμβούργου και της Ελισάβετ, κόρης του Ιωακείμ-Ερνέστου πρίγκιπα του Άνχαλτ-Τσερμπστ. Το 1655 απεβίωσε στο Μπάυροϊτ σε ηλικία 74 ετών. Ο πρωτότοκος γιος του Έρντμαν-Αύγουστος είχε αποβιώσει το 1651, έτσι τον διαδέχθηκε ο εγγονός του Χριστιανός-Ερνέστος. Νυμφεύτηκε το 1604 την 3η εξαδέλφη του πατέρα του, τη Μαρία των Χοεντσόλερν, κόρη του Αλβέρτου-Φρειδερίκου, δούκα της Πρωσίας και είχε τέκνα: Ελισάβετ-Ελεονόρα 1606-1606, απεβίωσε σε ηλικία μιας ημέρας. Γεώργιος-Φρειδερίκος 1608-1608, απεβίωσε αυθημερόν. Άννα-Μαρία 1609-1680, παντρεύτηκε τον Ιωάννη-Αντώνιο Α΄, πρίγκιπα φον Έγκενμπεργκ. Αγνή-Σοφία 1611-1611, απεβίωσε σε ηλικία τεσσάρων μηνών. Μαγδαληνή-Σίβυλλα 1612-1687, παντρεύτηκε τον Ιωάννη Γεώργιο Β΄ των Βέττιν, εκλέκτορα της Σαξονίας. Χριστιανός Ερνέστος 1613-1614. Έρντμαν-Αύγουστος 1615-1651, διάδοχος του Βρανδεμβούργου-Μπαϊρόιτ. Γεώργιος-Αλβέρτος 1619-1666, μαργράβος του Βρανδεμβούργου-Μπαϊρόιτ-Κούλμμπαχ. Φρειδερίκος-Γουλιέλμος 1620-1620, απεβίωσε σε ηλικία μιας ημέρας. Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.
Ισαβέλλα του Αινώ

Η Ισαβέλλα του Αινώ (γαλλικά: Isabelle de Hainaut, 23 Απριλίου 1170 - 15 Μαρτίου 1190) ήταν βασίλισσα της Γαλλίας ως η πρώτη σύζυγος του βασιλιά Φιλίππου Β΄. Η Ισαβέλλα ήταν μεγαλύτερη κόρη και παιδί του Βαλδουίνου Ε΄ κόμη του Αινώ και της Μαργαρίτας Α΄ κόμισσας της Φλάνδρας, αδελφή των πρώτων Λατίνων αυτοκρατόρων της Κωνσταντινούπολης Βαλδουίνου Α΄ και Ερρίκου της Φλάνδρας. Σε ηλικία ενός έτους ο πατέρας της την αρραβώνιασε με τον Ερρίκο Β΄ δούκα της Καμπανίας, ανιψιό της βασίλισσας της Γαλλίας Αδέλας της Καμπανίας. Το 1179 οι γονείς τους ορκίστηκαν ότι θα προχωρήσει ο γάμος, αλλά την ίδια χρονιά ο πατέρας της αναγκάστηκε να διαλύσει τον αρραβώνα για να παντρέψει την κόρη του με τον Φίλιππο Β΄ βασιλιά της Γαλλίας

 Ο γάμος της με τον Φίλιππο Β΄ έγινε ύστερα από πρόταση του θείου της Ισαβέλλας Φιλίππου κόμητος της Φλάνδρας, που ήταν σύμβουλος του Γάλλου βασιλιά. Η τελετή του γάμου έγινε στη Μπαπώμ στις 28 Απριλίου 1180. Η Ισαβέλλα έλαβε σαν προίκα την κομητεία του Αρτουά· στέφθηκε βασίλισσα της Γαλλίας στην Βασιλική Σαιν-Ντενί στις 28 Αυγούστου 1180. Καθώς ο πατέρας της θεωρούσε τον εαυτό του απόγονο του Καρλομάγνου, ο γάμος καταγράφηκε σαν ένωση των δύο κορυφαίων δυναστειών. Ο γάμος δυσαρέστησε έντονα την πεθερά της Αδέλα της Καμπανίας, επειδή διαλύθηκε ο αρραβώνας με τον ανιψιό της με αποτέλεσμα την υποτίμηση των αδελφών της Ερρίκου Α΄ της Καμπανίας, Θεοβάλδου Ε΄ του Μπλουά και των υπολοίπων συγγενών της από την Καμπανία στην βασιλική αυλή. Ο σύζυγός της έδειξε υποτιμητική συμπεριφορά απέναντι στην Ισαβέλλα, επειδή καθυστερούσε να του φέρει τον διάδοχο, αν και ήταν μόνο 14 ετών. Η συμμαχία τού πατέρα της Βαλδουίνου με τον κόμη της Φλάνδρας -με τον οποίο ο Φίλιππος Β΄ Αύγουστος βρισκόταν σε πόλεμο από το 1184- εξόργισε περισσότερο τον βασιλιά, που αποφάσισε να τη χωρίσει. Η Ισαβέλλα τότε σύμφωνα με τον Γισλεβέρτο του Μόνς εμφανίστηκε ξυπόλητη και ντυμένη σαν ζητιάνα στις εκκλησίες της πόλης: αυτό της έφερε φανατικούς υποστηρικτές και ο Φίλιππος Β΄ Αύγουστος αναγκάστηκε να αναβάλει τα σχέδια του. Ο θείος τού Φιλίππου Β΄ Αυγούστου, Ροβέρτος Α΄ του Ντρε έκανε επιτυχή παρέμβαση στον ανιψιό του, ο οποίος, από φόβο μην τυχόν χάσει την κομητεία του Αρτουά, ματαίωσε όλες τις σκέψεις του για διαζύγιο. Η γέννηση του διαδόχου δελφίνου Λουδοβίκου (5 Σεπτεμβρίου 1187) έφερε την τελική αποκατάσταση στις σχέσεις τους. Η Ισαβέλλα απεβίωσε στις 15 Μαρτίου 1190 από επιπλοκές στην γέννα δύο δίδυμων γιων, που επέζησαν τρεις ημέρες. Τάφηκε στην Παναγία των Παρισίων· η Ισαβέλλα, αν και ήταν μόλις 20 ετών, είχε γίνει αρκετά δημοφιλής βασίλισσα. Bouyer, Christian (1992). Les reines de France. Perrin. Bradbury, Jim (1997). Philip Augustus: King of France 1180-1223. Routledge. Nolan, Kathleen D. (2003). Capetian Women. Palgrave Macmillan.
Γεωπονικό Πανεπιστήμιο Τιράνων

Το Γεωπονικό Πανεπιστήμιο Τιράνων (αλβανικά : Universiteti Bujqësor i Tiranës) είναι δημόσιο πανεπιστήμιο στα Τίρανα της Αλβανίας. Προσφέρει εκπαίδευση στη γεωπονία, την κτηνιατρική, τη δασοκομία, την οικολογία, τις αγροτικές επιχειρήσεις και παρόμοια θέματα.

 Το Γεωπονικό Πανεπιστήμιο Τιράνων δημιουργήθηκε το 1951. Αρχικά ονομαζόταν «Ανώτατο Ινστιτούτο Γεωργίας» (αλβανικά: Instituti i Lartë Bujqësor). Το 1991 έλαβε το σημερινό του όνομα.Σήμερα είναι το μοναδικό κέντρο στην Αλβανία για προπτυχιακές και μεταπτυχιακές σπουδές, επιστημονική έρευνα, κατάρτιση και επέκταση στον τομέα της γεωργίας και των τροφίμων (Γεωπονία, Οπωροκηπευτική και Φυτοπροστασία, Αγροτική Επιχειρηματικότητα, Οικονομία και Αγροτική Πολιτική, Περιβάλλον και Φυσικοί Πόροι, Τεχνολογία Αγροδιατροφής, Κτηνοτροφία και Επιχειρήσεις, Υδατοκαλλιέργειες και Διαχείριση Αλιείας, Δασική Μηχανική, Κτηνιατρική κλπ. Κάθε χρόνο περίπου 15.000 φοιτητές ξεκινούν τις σπουδές τους στο Γεωπονικό Πανεπιστήμιο Τιράνων. Το πραγματικό ακαδημαϊκό προσωπικό αποτελείται από 55 καθηγητές, 48 συνεργάτες καθηγητές, 55 γιατρούς, 13 παιδαγωγούς - λέκτορες και 64 βοηθούς. Το Γεωπονικό Πανεπιστήμιο Τιράνων περιλαμβάνει τις ακόλουθες σχολές : Σχολή Γεωργίας και Περιβάλλοντος ("Fakulteti i Bujqësisë dhe Mjedisit") Σχολή Οικονομίας και Αγροτικής Επιχειρηματικότητας ("Fakulteti i Ekonomisë dhe Agrobiznesit") Σχολή Δασικών Επιστημών ("Fakulteti i Shkencave Pyjore") Σχολή Κτηνιατρικής ("Fakulteti i Mjekësisë Veterinare") Σχολή Βιοτεχνολογίας και Τροφίμων ("Fakulteti i Bioteknologjisë dhe Ushqimit") Pirro Dodbiba Mentor Përmeti Niko Qafzezi Andrea Shundi Myqerem Tafaj
Σιρίλ Σουκ

Ο Σιρίλ Σουκ (ο τρίτος) (λατινικό αλφάβητο : Cyril Suk), γεννημένος στην Πράγα της Τσεχοσλοβακίας στις 29 Ιανουαρίου 1967, είναι πρώην Τσεχοσλοβάκος, σήμερα Τσέχος, πρωταθλητής της αντισφαίρισης. Με μεγάλη καριέρα κυρίως στα διπλά, ο Σουκ κέρδισε ένα τίτλο στο διπλό ανδρών σε τουρνουά Γκραντ σλαμ και τέσσερις τίτλους στο μεικτό κατά τη διάρκεια της καριέρας του.

 Ο Σουκ γεννήθηκε στην Πράγα, της Τσεχοσλοβακίας, μέλος τσέχικης οικογένειας με παράδοση στην αντισφαίριση. Η μητέρα του, Βέρα Σούκοβα, ήταν φιναλίστ γυναικών στο Γουίμπλεντον το 1962. Ο πατέρας του "Σιρίλ Σουκ ο δεύτερος" ήταν πρόεδρος της Τσεχοσλοβακικής ομοσπονδίας αντισφαίρισης. Η αδελφή του, Έλενα Σούκοβα, επιτυχημένη αντισφαιρίστρια που συνεργάστηκε με τον Σουκ για να κερδίσει τρεις μικτούς διπλούς τίτλους Γκραντ σλαμ στη δεκαετία του 1990. Είναι παντρεμένος με την Λένκα από το 1991, έχουν ένα γιο, τον Σιρίλ (ο τέταρτος) (γεννημένος το 1992) και μια κόρη την Ναταλί Μία (γεννημένη το 1996). Το 1985 ο Σουκ συνεργάστηκε με τον Πετρ Κόρντα για να κερδίσει τον τίτλο του διπλού στο Γαλλικό Όπεν. Ο Σουκ διεκδίκησε το πρώτο του Γκραντ σλαμ μεικτό διπλό τίτλο το 1991 στο Γαλλικό όπεν, όπου συνεργάστηκε με την αδερφή Έλενα. Το 1992 συνεργάστηκε με τη Λαρίσα Σαβτσένκο Νάιλαντ για να κερδίσει τον τίτλο του μικτού διπλού Γουίμπλεντον. Συνέχισε να κερδίζει στο Γουίμπλεντον άλλες δύο φορές την με συμπαίκτρια την αδελφή του Έλενα. Το 1998 συνεργάστηκε με την Σάντον Στολ για να κερδίσει τον τίτλο στο διπλό μεικτό του Αμερικανικού όπεν. Έχει κατακτήσει έξι πρωταθλήματα της "ATP World Doubles", πάντα στα διπλά, το 1991, 1992, 1993, 1994, 1995 και το 1996. Έφτασε στο νούμερο 7 στα διπλά στον κόσμο το 1994, στα απλά, η καριέρα του έφτασε σε υψηλό βαθμό το Νο 180 το 1988. Ο Σουκ από το 1992 έως το 2003 έχει αγωνιστεί σε 6 διοργανώσεις του κυπέλλου Ντέιβις, το 1992 για την Τσεχοσλοβακία και τις υπόλοιπες για την Τσεχία, έχει ρεκόρ 6 νίκες και 4 ήττες. Το 2003 ήταν ο αρχηγός της ομάδας.
Τζωρτζ Φρέντερικ Ουώτς

Ο Τζωρτζ Φρέντερικ Ουώτς (George Frederic Watts, Λονδίνο, 23 Φεβρουαρίου 1817 – Κόμπτον, Σάρεϋ, Αγγλία, 1 Ιουλίου 1904), Μέλος του Τάγματος της Αξίας (Order of Merit) ήταν Άγγλος ζωγράφος και γλύπτης της Βικτωριανής εποχής και ένας από τους κυριότερους εκπροσώπους του κινήματος του Συμβολισμού στην Αγγλία. Από την ηλικία ακόμη των είκοσι χρόνων του, εξέθετε κατά καιρούς έργα του στη Βασιλική Ακαδημία. Κέρδισε δυο φορές σε διαγωνισμό για τη διακόσμηση του Βρετανικού Κοινοβουλίου – της Βουλής των Λόρδων και της Βουλής των Κοινοτήτων. Μολονότι οι τοιχογραφίες που σχεδίασε για το Κοινοβούλιο δεν υλοποιήθηκαν, με τα χρήματα του βραβείου μπόρεσε να επισκεφτεί τη Φλωρεντία το 1834 και τη Ρώμη και τη Νάπολη μεταξύ 1843 και 1847. Εκεί μελέτησε τους Ιταλούς ζωγράφους της Αναγέννησης, η επίδραση των οποίων είναι εμφανής στο έργο του και κυρίως του Τιτσιάνο.

 Τα έργα του κυριαρχούνται από ένα συμβολισμό και έχουν γριφώδη αλληγορικά θέματα. Ένα από τα πρώτα έργα του, που εξέθεσε στη Βασιλική Ακαδημία, ήταν «Ο λαβωμένος ερωδιός» (The Wounded Heron, 1837 – Πινακοθήκη Ουώτς, Κόμπτον). Το γνωστότερο και πιο δημοφιλές όμως έργο του είναι η «Ελπίδα» (Hope, 1885 – Πινακοθήκη Τέιτ, Λονδίνο), όπου απεικονίζεται μια γυναίκα με δεμένα τα μάτια της και στα χέρια μια σπασμένη λύρα. Επί πολλά χρόνια, ο Ουώτς φιλοτεχνούσε ένα γυναικείο γυμνό με τον ηχηρό τίτλο «She Shall Be Called Woman», από ένα χωρίο της Γενέσεως. Μεταξύ άλλων έργων του περιλαμβάνονται: «Πάολο και Φραντσέσκα», «Fata Morgana», «Η κρίση του Πάρη», «Ορφέας και Ευρυδίκη» κ. ά. Φιλοτέχνησε επίσης πορτρέτα πολλών διάσημων προσωπικοτήτων της εποχής του, κυριότερα από τα οποία είναι τα πορτρέτα του προραφαηλίτη ζωγράφου Ντάντε Γκάμπριελ Ροσέτι (περ. 1871) και του καρδινάλιου Μάνινγκ (1882), που βρίσκονται και τα δύο στην Εθνική Πινακοθήκη Προσωπογραφιών του Λονδίνου. Ένα από τα γλυπτά του, η «Φυσική ενέργεια» (Physical Energy), βρίσκεται στους Κήπους του Κένσινγκτον στο Λονδίνο. Το σπίτι όπου πέθανε ο Ουώτς στο Κόμπτον της Αγγλίας φιλοξενεί σήμερα μια διαρκή έκθεση των έργων του. Επιλογή έργων Gay Daly: "Pre-Raphaelites in Love", pp. 42 – 43, Fontana, London, 1990. Εγκυκλοπαίδεια Πάπυρος-Λαρούς-Μπριτάνικα, λήμμα «Γουότς, Τζωρτζ Φρέντερικ», τόμος 19, σελ. 159, Εκδόσεις Πάπυρος, Αθήνα, 1996. Πολυμέσα σχετικά με το θέμα George Frederic Watts στο Wikimedia Commons
Άγιος Νικόλαος Μεθάνων

Ο Άγιος Νικόλαος είναι οικισμός στα Μέθανα. Διοικητικά υπάγεται στην τοπική κοινότητα Κουνουπίτσας, της δημοτικής ενότητας Μεθάνων του δήμου Τροιζηνίας-Μεθάνων, της περιφερειακής ενότητας Νήσων, στην περιφέρεια Αττικής, σύμφωνα με το πρόγραμμα Καλλικράτης, καθώς και τις μεταβολές μετά από αυτό το πρόγραμμα. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Τροιζηνίας του νομού Αττικής, στο διοικητικό διαμέρισμα Στερεάς Ελλάδος.

 Ο Άγιος Νικόλαος είναι παράλιος οικισμός στο βόρειο τμήμα της χερσονήσου των Μεθάνων, στον παραλιακό δρόμο που διατρέχει το βόρειο τμήμα του νησιού και σε μέσο σταθμικό υψόμετρο 20. Απέχει 14,5 χλμ. περίπου ΒΔ. του χωριού των Μεθάνων. Ο οικισμός αναγνωρίστηκε το 1971 και προσαρτήθηκε στην κοινότητα Κουνουπίτσης του, τότε, νομού Πειραιώς. Το 1972 υπήχθη στον νομό Αττικής. Με το ΦΕΚ 244Α - 04/12/1997, αποσπάστηκε από την κοινότητα Κουνουπίτσης και προσαρτήθηκε στον δήμο Μεθάνων. Με το ΦΕΚ 87Α - 07/06/2010 αποσπάστηκε από τον δήμο Μεθάνων και προσαρτήθηκε στον δήμο Τροιζηνίας. Με το ΦΕΚ 23Α - 29/01/2014 ο δήμος Τροιζηνίας όπου ανήκει μετονομάστηκε σε δήμο Τροιζηνίας-Μεθάνων. Η εκκλησία του Αγίου Νικολάου Τα θειούχα ιαματικά λουτρά Παυσανία, ανατολικά του οικισμού. Είναι μη οργανωμένα και πρόκειται, κατ’ ουσίαν, για πηγή με αέρια διοξειδίου του άνθρακα που βγαίνει σε λεκάνη με θαλασσινό νερό, το οποίο θερμαίνεται στους 39 ° C, περίπου. Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr https://www.youtube.com/watch?v=htDT8gMFznA https://www.volcanotrails.gr/methanspatoday/
Θέρμια

Η Θέρμια αποτελεί κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Thermeia». www.prio-cyprus-displacement.net. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 29 Σεπτεμβρίου 2018.
Πανεπιστήμιο της Βόννης

Το Πανεπιστήμιο της Βόννης, επίσημα: «Ρηνανικό-Φρειδερίκειο-Γουλιελμικό-Πανεπιστήμιο της Βόννης» (γερμανικά: Rheinische Friedrich-Wilhelms-Universität Bonn) είναι ανώτατο εκπαιδευτικό ίδρυμα της Γερμανίας. Βρίσκεται στην πόλη της Βόννης στο κρατίδιο της Βόρειας- Ρηνανίας-Βεστφαλίας . Απόφοιτοι του Πανεπιστημίου της Βόννης περιλαμβάνουν γνωστές προσωπικότητες όπως οι Κάρλ Μάρξ, Φρίντριχ Νίτσε, Κόνραντ Αντενάουερ ενώ διαδάξαντες έχουν διατελέσει μεταξύ πολλών άλλων οι Friedrich August Kekule, Felix Hausdorff, Βόλφγκανγκ Πάουλ (Νόμπελ Φυσικής 1989), Ράινχαρντ Ζέλτεν (Νομπέλ Οικονομικών 1994).

 Ιδρύθηκε στις 18 Οκτωβρίου 1818 από τον βασιλιά Φρειδερίκο Γουλιέλμο Γ΄ της Πρωσίας. Υπήρξε απο τα κορυφαία εκπαιδευτικά ιδρύματα της Γερμανίας με μεγάλο αριθμό διαπρέποντων επιστημόνων. Την εποχή της εξουσίας του ναζισμού (1933-1945) υπήρξε μαζική εκκαθάριση στο ακαδημαϊκό προσωπικό όσων πολιτικά και ιδεολογικά αντιτάσσονταν στο ναζιστικό κίνημα ή είχαν εβραϊκές ρίζες. Στις 18 Οκτωβρίου 1944 τα περισσότερα κτίρια του Πανεπιστημίου Βόννης καταστράφηκαν μερικώς ή ολοσχερώς κατά τον βομβαρδισμό της Βόννης. Το Πανεπιστήμιο της Βόννης έχει 35.600 φοιτητές εκ των οποίων 4.000 διεθνούς υπηκοότητας. Απονέμονται ετησίως περί των 3.000 πτυχιακών τίτλων και 702 διδακτορικά (διδακτικό έτος 2015/2016). Στο Πανεπιστήμιο της Βόννης απασχολούνται 555 καθηγητές, 3900 άτομα επιστημονικό προσωπικό και 4800 άτομα βοηθητικό προσωπικό. Ο ετήσιος προυπολογισμός του έτους 2015 ήταν 525 εκατ. ευρώ εκ των οποίων 107 εκατ. ευρώ διατέθηκαν σε ερευνητικά προγράμματα. Παρακάτω φαίνονται τα τμήματα του Πανεπιστημίου της Βόννης: Σχολή Μαθηματικών και Φυσικών Επιστημών Ιατρική Σχολή Φιλοσοφική Σχολή Γεωπονική Σχολή Νομική Σχολή Ευαγγελική-Θεολογική Σχολή Καθολική-Θεολογική Σχολή Το Πανεπιστήμιο της Βόννης συμπεριλαμβάνει πλήθος κτιριακών υποδομών όπως είναι άνω των 100 βιβλιοθηκών σημαντικότερη εκ των οποίων η Universitäts- und Landesbibliothek Bonn με περισσότερους απο 2 εκατ. τίτλους όπως και των νοσοκομειακών εγκαταστάσεων Universitätsklinikum Bonn στην περιοχή Venusberg. Το Πανεπιστήμιο προσφέρει στέγη σε μεγάλο αριθμό γερμανών και αλλοδαπών φοιτητών μέσω ενός δικτύου 35 φοιτητικών εστιών διάσπαρτες σε όλη την πόλη της Βόννης. Σε αυτές στεγάζονται 3700 φοιτητές σε ανεξάρτητα διαμερίσματα ή μεμονωμένα δωμάτια με χώρους κοινής χρήσης. Γερμανικά πανεπιστήμια ελίτ Επίσημος ιστότοπος
BMW Σειρά 4

Η BMW Σειρά 4 είναι μια σειρά 2-πορτων μοντέλων coupé, καμπριολέ και fastback που κατασκευάζονται από τη γερμανική αυτοκινητοβιομηχανία BMW από το 2013. Παρουσιάστηκε στο Διεθνές Σαλόνι Αυτοκινήτου της Βόρειας Αμερικής τον Ιανουάριο του 2013 στο Ντιτρόιτ. Ιστορικά, η Σειρά 4 δημιουργήθηκε όταν η BMW διαχώρισε τα 2-πορτα μοντέλα της Σειράς 3 (coupé και convertible) σε ξεχωριστή σειρά. Το 2014 προστέθηκε το στυλ του αμαξώματος 4 Series Gran Coupé, με 4 πόρτες.

 Η σειρά F32 / F33 / F36 είναι η πρώτη γενιά της BMW Σειράς 4. Ξεκίνησε στα μέσα του 2013 ως διάδοχος των μοντέλων E92 / E93 coupe / convertible της σειράς 5 της σειράς 3 της σειράς. Το F32 / F33 / F36 παράγεται παράλληλα με - και μοιράζεται πολλά χαρακτηριστικά - με τη σειρά F30 3 Series. Οι εκδοχές αμαξώματος της σειράς είναι οι εξής: 2-πορτο κουπέ (κωδικός μοντέλου F32) 2-πορτο καμπριολέ (κωδικός μοντέλου F33) 4-πορτο coupe γρήγορου τύπου (κωδικός μοντέλου F36, που διατίθεται στην αγορά ως "Σειρά 4 Gran Coupe")Σύμφωνα με τη σειρά F30 της σειράς 3, το F32 / F33 / F36 τροφοδοτείται από υπερτροφοδοτούμενους βενζινοκινητήρες και πετρελαιοκινητήρες με 3 κυλίνδρους (μόνο βενζίνης), 4 κυλίνδρους και 6 κυλίνδρους. Τα μοντέλα F82 / F83 M4 εισήχθησαν το 2014 και τροφοδοτούνται από τον υπερτροφοδοτούμενο κινητήρα S55. Πολυμέσα σχετικά με το θέμα BMW 4 Series στο Wikimedia Commons Η επίσημη ιστοσελίδα της BMW Σειράς 4
Ειρήνη Νεφρού

Η Ειρήνη Νεφρού (γεν. 13 Μαΐου 1994) είναι Ελληνίδα ποδοσφαιρίστρια η οποία αγωνίζεται ως αμυντικός για τον Παναθηναϊκό του ελληνικού πρωταθλήματος γυναικείου ποδοσφαίρου και την εθνική ομάδα γυναικείου ποδοσφαίρου της Ελλάδας.

 Η Νεφρού έχει αγωνιστεί για τον ΠΑΟΚ στην Ελλάδα στο Τσάμπιονς Λιγκ Γυναικών της ΟΥΕΦΑ. Η Νεφρού συμμετέχει ως παίκτρια της ελληνικής εθνικής ομάδας για τους αγώνες της προκριματικής φάσης του ευρωπαϊκού πρωταθλήματος γυναικείου ποδοσφαίρου του 2022.
Humanists UK

Οι Humanists UK, (γνωστοί από το 1967 εως τον Μάη 2017 ως British Humanist Association (BHA), είναι οργανισμός στην Μεγάλη Βρετανία ο οποίος προωθεί τον Ανθρωπισμό και φιλοδοξεί να εκπροσωπήσει «τους ανθρώπους που επιθυμούν να ζήσουν μια καλή ζωή χωρίς θρησκευτικές ή υπερφυσικές αντιλήψεις», πραγματοποιόντας καμπάνιες σχετικα με τον ανθρωπισμό, κοσμικισμό και ανθρώπινα δικαιώματα. Οι Humanist Students (ανθρωπιστές φοιτητές, είναι η ομοσπονδία άθεων, κοσμικιστών, ανθρωπιστών και σκεπτικιστικών φοιτητικών οργανώσεων και είναι μέλος των Humanists UK.

 Ο οργανισμός αντιτίθεται στα σχολεία πίστης τα οποία επιχορηγούνται από το κράτος, επειδή «οι περισότερες έρευνες […] έχουν δείξει οτι είναι άδικο και μη δημοφιλές μέρος της εκπαίδευσης που παρέχετι από το κράτος, ενώ ένα σημαντικό κομματι του κόσμου επιθυμεί να εκλείψουν Ο οργανισμός αντιτίθεται στην διδασκαλεία του δημιουργισμού στα σχολεία. Τον Σεπτέμβρη του 2011, ο (τότε) BHA πραγματοποίησε την καμπάνια "Διδάξτε την εξέλιξη, όχι τον δημιουργισμό» το οποίο στόχευε να παραμείνει μόνιμη αντίθεση στον δημιουργισμό στο βρετανικό εκπαιδευτικό σύστημα. Ο οργανισμός υποστηρίζει ένα κοσμικό κράτος, το οποίο ορίζει ως «ένα κράτος του οποίο όλα τα δημόσια ιδρύματα και υπηρεσίες είναι ξεχωριστές από θρησκευτικά ινστιτούτα και μεταχειρίζεται όλους τους πολίτες το ίδιο ανεξάρτητα από τις θρησκευτικές τους ή μη απόψεις.» Σημειώνει ζητήματα όπως τον διπλό ρόλο της μοναρχίας (κυβερνήτες και του κράτους, και της εκκλησίας της αγγλίας) καθώς και τις μόνιμες θέσεις επισκόπων στην βουλή των λόδρων.), και άλλες «διακρισεις βασισμένες σε θρησκευτικές απόψεις εντός του συστήματος». Στις 21 Oκτωμβρίου 2008, ο οργανισμός υποστήριξε την πρώτη βρετανική διαφήμιση υπερ των αθέων, καθώς βοήθησε στην συλλογή χρημάτων για το «αθεϊστικό λεωφορείο» όπου θα αναγραφόταν το σλόγκαν «Κατά πάσα πιθανότητα, δεν υπάρχει θεός. Τώρα σταμάτα να ανησυχεις και απόλαυσε την ζωή σου» σε 30 λεοφωρεία του Λονδίνου. Ενώ ο στόχος της συλλογής χρημάτων τέθηκε στα £5,500, κατάφρεαν να συγκεντρώσουν £153,000 και έτσι διαφήμισαν την καμπάνια σε όλη την βρετανία. .Το 2011, ο British Humanist Association έκανε καμπάνια για να πείσει τους άθεους, αγνωστικιστές και άλλους άθρησκους να συμπληρώσουν στην επερχόμενη απογραφή του πληθυσμού το κουτάκι "άθρησκοι" αντί να συμπληρώσουν το θρήσκευμα με το οποίο μεγάλωσαν ή να γράψουν κάποιο αστείο.Ο ΒΗΑ πιστευε πως το λεκτικό του ερωτήματος ήταν τέτοιο ώστε να παρουσιάσει μεγαλύτερο τον αριθμό και αναλογία θρήσκων, από όσο ήτανε στην πραγματικότητα.Το αποτέλεσμα ηταν το 14,1 εκατομύρια ή το 25% του πληθυσμού να δηλώσουν πως δεν εχουν καμιά θρησκεία, μια άνοδος 6,4 εκατομμύρια σε μια δεκαετία. Πολυμέσα σχετικά με το θέμα Humanists UK στο Wikimedia Commons
Ρόμπερτ Κόλντεβαϊ

Ο Ρόμπερτ Κόλντεβαϊ (Johannes Gustav Eduard Robert Koldewey, 10 Σεπτεμβρίου 1855 - 4 Φεβρουαρίου 1925) ήταν σημαντικός Γερμανός αρχαιολόγος που διενήργησε ανασκαφές στην Δυτική Ασία. Μαζί με τον Βίλελμ Ντέρπφελντ συγκαταλέγεται στους ιδρυτές της σύγχρονης έρευνας ιστορικών κτιρίων.

 Robert Koldewey: Die antiken Baureste der Insel Lesbos. Reimer, Berlin 1890. Robert Koldewey, Otto Puchstein: Die griechischen Tempel in Unteritalien und Sicilien. Asher, Berlin 1899, 1. Band Text, 2. Band Tafeln. Robert Koldewey: Die Tempel von Babylon und Borsippa: nach den Ausgrabungen durch die Deutsche Orient-Gesellschaft. Leipzig 1911 (Ausgrabungen der Deutschen Orient-Gesellschaft in Babylon. Band 1). Robert Koldewey: Das wieder erstehende Babylon. 4. erweiterte Auflage. Leipzig 1925; Neuauflage Beck, München, 1990 ISBN 3-406-31674-3. Carl Schuchhardt: Heitere und ernste Briefe aus einem deutschen Archäologenleben. Robert Koldewey. G. Grote, Berlin 1925.
Παλαιά Πόλη Ιεροσολύμων

Η Παλαιά Πόλη (εβραϊκά: העיר העתיקה‎, Χα’Ιρ Χα’Ατικά, αραβικά: البلدة القديمة‎, αλ-Μπάλντα αλ-Καντίμα, αρμενικά: Երուսաղէմի հին քաղաք‎, Erusałemi hin k’ałak' ) είναι μια περιτοιχισμένη περιοχή 0,9 τετραγωνικών χιλιομέτρων εντός της σύγχρονης πόλης της Ιερουσαλήμ. Η ιστορία της Παλαιάς Πόλεως έχει τεκμηριωθεί με σημαντικές λεπτομέρειες, ιδίως σε παλιούς χάρτες της Ιερουσαλήμ τα τελευταία 1.500 χρόνια. Αυτή η περιοχή αποτελούσε ολόκληρη την πόλη της Ιερουσαλήμ μέχρι τα τέλη του 19ου αιώνα· γειτονικά χωριά όπως το Σιλωάμ και νέες εβραϊκές γειτονιές όπως το Μισκενότ Σα'ανανίμ, έγιναν αργότερα μέρος των δημοτικών ορίων. Η Παλαιά Πόλη φιλοξενεί αρκετούς τόπους σημαντικότατης θρησκευτικής αξίας: το Όρος του Ναού και το Δυτικό Τείχος για τους Εβραίους, ο Ναός του Πανάγιου Τάφου για τους Χριστιανούς και ο Θόλος του Βράχου και το Τέμενος Αλ-Άκσα για τους Μουσουλμάνους. Προστέθηκε στον Κατάλογο Παγκόσμιας Πολιτιστικής Κληρονομιάς της UNESCO το 1981. Παραδοσιακά, η Παλαιά Πόλη χωρίζεται σε τέσσερεις άνισες συνοικίες, αν και οι σημερινοί ορισμοί εισήχθησαν μόνο τον 19ο αιώνα. Σήμερα, η Παλαιά Πόλη κατά προσέγγιση χωρίζεται (αριστερόστροφα από τη βορειοανατολική γωνία) στη Μουσουλμανική, Χριστιανική, Αρμενική και Εβραϊκή Συνοικία. Τα μνημειώδη αμυντικά τείχη της Παλαιάς Πόλεως και οι πύλες της πόλης χτίστηκαν το 1535–1542 από τον Οθωμανό σουλτάνο Σουλεϊμάν τον Μεγαλοπρεπή.

 Ο σημερινός πληθυσμός της Παλαιάς Πόλεως κατοικεί κυρίως στη Μουσουλμανική και τη Χριστιανική συνοικία. Από το 2007 ο συνολικός πληθυσμός ήταν 36.965 κάτοικοι. Η ανάλυση των θρησκευτικών ομάδων το 2006 ήταν 27.500 Μουσουλμάνοι (από τους περίπου 17.000 το 1967, με πάνω από 30.000 έως το 2013, έχοντας αυξητική τάση)· 5.681 Χριστιανοί (περίπου 6.000 το 1967), εξαιρώντας τους 790 Αρμένιους (κάτω στους 500 περίπου από το 2011, έχοντας μειωτική τάση)· και 3.089 Εβραίοι (ξεκινώντας με κανέναν το 1967, καθώς εκδιώχθηκαν μετά την κατάληψη της Παλαιάς Πόλεως από την Ιορδανία μετά τον Ααβοϊσραηλινό Πόλεμο του 1948, με σχεδόν 3.000 συν περίπου 1.500 μαθητές γιεσίβα μέχρι το 2013, έχοντας αυξητική τάση). Κατά τη διάρκεια του Αραβοϊσραηλινού Πολέμου του 1948, η Παλαιά Πόλη καταλήφθηκε από την Ιορδανία και όλοι οι Εβραίοι κάτοικοί της εκδιώχθηκαν. Κατά τη διάρκεια του πολέμου των έξι ημερών το 1967, όπου υπήρξαν μάχες σώμα με σώμα στο Όρος του Ναού, οι ισραηλινές δυνάμεις κατέλαβαν την Παλαιά Πόλη μαζί με την υπόλοιπη Ανατολική Ιερουσαλήμ, στη συνέχεια προσαρτώντας την ως έδαφος του Ισραήλ και επανενώνοντάς την με το δυτικό τμήμα της πόλης. Σήμερα, η ισραηλινή κυβέρνηση ελέγχει ολόκληρη την περιοχή, την οποία θεωρεί μέρος της εθνικής της πρωτεύουσας. Ωστόσο, ο νόμος της Ιερουσαλήμ του 1980, ο οποίος ουσιαστικά προσάρτησε την Ανατολική Ιερουσαλήμ στο Ισραήλ, κηρύχθηκε άκυρος με το ψήφισμα 478 του Συμβουλίου Ασφαλείας των Ηνωμένων Εθνών. Η Ανατολική Ιερουσαλήμ θεωρείται πλέον από το μεγαλύτερο μέρος της διεθνούς κοινότητα ως μέρος της κατεχόμενης παλαιστινιακής επικράτειας, εξαιρουμένων των Ηνωμένων Πολιτειών και βέβαια του Ισραήλ.
Άνθιμος Ρώμης

Ο Άγιος Άνθιμος της Ρώμης (ιταλ. Sant'Antimo, θάν. 303 μ.Χ.) ήταν Χριστιανός άγιος και μάρτυρας. Τα όσα γνωρίζουμε για τη ζωή του βρίσκονται κατά μεγάλο μέρος στη σφαίρα του θρύλου. Λέγεται ότι γεννήθηκε στη Βιθυνία. Χειροτονήθηκε ιερέας του Χριστιανισμού. Η μνήμη του εορτάζεται στις 11 Μαΐου.

 Ο Άνθιμος φυλακίσθηκε για την πίστη του την εποχή των Ρωμαίων Αυτοκρατόρων Διοκλητιανού και Μαξιμιανού.Συνέβη κάποιο καιρό αργότερα να αρρωστήσει ο Ρωμαίος κυβερνήτης της Βιθυνίας Πινιανός, οπότε η Χριστιανή σύζυγός του Λουκίνα (εξελλ. Λυκινία), πολύ γνωστή για τη φιλανθρωπία της προς φυλακισμένους Χριστιανούς και ανεψιά του πρώην Αυτοκράτορα Γαλλιηνού, βρήκε τον Άνθιμο στη φυλακή. Ο Άνθιμος έκανε τον Πινιανό Χριστιανό και ο κυβερνήτης θεραπεύθηκε. Από ευγνωμοσύνη ο Πινιανός απελευθέρωσε όλους τους Χριστιανούς φυλακισμένους στην επαρχία του και επέτρεψε στον Άνθιμο να κατοικεί στη βίλα του πάνω στη Σαλάρια οδό, βορειοανατολικά της Ρώμης. Στην Ιταλία ο Άνθιμος μετέστρεψε πολλούς στη χριστιανική πίστη και του αποδίδονταν πολλά θαύματα. Εκχριστιάνισε έναν ιερέα του θεού των δασών Σιλβανού και ολόκληρη την οικογένειά του. Κατηγορήθηκε τότε ότι είχε καταστρέψει το είδωλο του Σιλβανού και για τον λόγο αυτόν ρίφθηκε στον ποταμό Τίβερη με μια πέτρα δεμένη στον λαιμό του. Ο θρύλος αναφέρει ότι τότε διασώθηκε θαυματουργικώς από έναν άγγελο. Αργότερα ωστόσο συνελήφθη και πάλι και αποκεφαλίσθηκε με διαταγή του υπάτου Πρίσκου. Τάφηκε από τους Χριστιανούς στο ιερό όπου συνήθιζε να προσεύχεται. Ο τάφος του Αγίου βρισκόταν αρχικώς στο Μοντεματζόρε του Δήμου Κόλλι αλ Μετάουρο, στην περιφέρεια Μάρκε, και ήταν αντικείμενο προσκυνήματος. Το σκήνωμά του μεταφέρθηκε την εποχή του Καρλομάγνου στην Τοσκάνη, κοντά στο Μονταλτσίνο, όπου βρίσκεται σήμερα το Αββαείο του Αγίου Ανθίμου. Ανεξαρτήτως αυτών, υπάρχει η ομώνυμη πόλη Σαντ Άντιμο πολύ κοντά στη Νάπολη, συνδεδεμένη με έναν αρχαίο θρύλο με τον Άγιο, το ιερό του οποίου βρίσκεται στο κέντρο της. Ο Άγιος Άνθιμος της Ρώμης τιμάται ως άγιος τόσο από τη Ρωμαιοκαθολική όσο και από την Ορθόδοξη Εκκλησία. Η μνήμη του εορτάζεται από αμφότερες στις 11 Μαΐου. Saint of the Day - May 11: «Sant’ Antimo Prete e Martire» (στην ιταλική)